Hansvoll fikk se at utfordrer Maidana gikk meget offensivt til verks og overrumplet Broner med offensiv og god boksing allerede i den første runden.
Om det var et planlagt stunt eller et tidlig tegn på desperasjon er usikkert, men mot slutten av første runde gjorde Broner en gest som forsiktig kan beskrives som meget ufin.
Etter en slagveksling i det ene hjørnet stilte han seg bak Maidana, holdt ham fast og utførte samleiebevegelser mot argentinerens bakendte. Etter tre-fire skikkelige jokk kom dommeren imellom og skilte de to.
Generalsekretær i Norges bokseforbund, Erik Nilsen, har kommentert boksing for Eurosport og TV 2 i mange år, men aldri sett noe lignende.
- Det er så utrolig dårlig kampånd, og hadde dommeren gjort jobben sin skulle Broner fått en advarsel med en gang. Det var virkelig godt å se at det bare slo tilbake på Broner selv, sier Nilsen til VG.